Diari Oficial de la Generalitat Valenciana


Sumari del DOGV 5964, del 27-02-2009 (2008/14159)

RESOLUCIÓ de 2 de desembre de 2008, de la Conselleria d'Agricultura, Pesca i Alimentació, per la qual s'autoritza la transferència de crèdits entre el capítol II dels programes 711.10 Direcció i Servicis Generals, i 714.60 Qualitat Agroalimentària, i el capítol II del programa 762.20 Promoció, Comercialització i Internacionalització, amb un import de 373.800 €.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14652


Data del document
:   02-12-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * modificació pressupostària

RESOLUCIÓ de 2 de desembre de 2008, de la Conselleria d'Agricultura, Pesca i Alimentació, per la qual s'autoritza la transferència de crèdits entre el capítol II dels programes 711.10 Direcció i Servicis Generals, i 714.60 Qualitat Agroalimentària, i el capítol II del programa 762.20 Promoció, Comercialització i Internacionalització, amb un import de 373.800 €. [2008/14483]  
La Subsecretaria i la Direcció General de Comercialització, remeten proposta de transferència de crèdits des del capítol II dels programes 711.10 i 714.60, al capítol II del programa 762.20, per a resoldre una insuficiència pressupostària originada per una necessitat sobrevinguda.  
Esta insuficiència constituïx l'origen de la modificació, ja que resulta urgent atendre l'esmentada necessitat i no existix en l'aplicació pressupostària de destinació crèdit suficient.  
D'altra banda, en el capítol II del programa 711.10, Direcció i Servicis Generals, i en el capítol II del programa 714.60, Qualitat Agroalimentària, hi ha crèdit en situació jurídica i comptable de disponible amb un import superior a aquells que es necessiten transferir.  
A la vista de l'anterior.  
Vista la proposta de la Subsecretaria.  
Vista la proposta de la Direcció General de Comercialització.  
Vist l'informe de l'Oficina Pressupostària d'esta Conselleria.  
Vist l'informe de conformitat emés per la Intervenció Delegada de la Intervenció General en la Conselleria d'Agricultura, Pesca i Alimentació.  
En virtut de l'article 20.1.a de la Llei 15/2007, de 27 de desembre, la Generalitat, de Pressupostos per a l'exercici 2008.  
En virtut de la delegació de competències establides en l'Orde de 16 de gener de 2008, de la Conselleria d'Agricultura, Pesca i Alimentació (DOCV número 5697, de 6 de febrer de 2008), resolc:  
Primer  
Autoritzar la minoració de crèdits en l'aplicació pressupostària 32.76.41.910.53.3, amb un import de 153.100,00 €.  
Segon  
Autoritzar la minoració de crèdits en l'aplicació pressupostària 55.55.27.621.15.8, amb un import de 220.700,00 €.  
Tercer  
Autoritzar l'increment de crèdits en l'aplicació pressupostària 85.36.06.942.42.3, amb un import de 373.800,00 €.  
València, 2 de desembre de 2008.- La consellera d'Agricultura, Pesca i Alimentació, p. d. (Orde de 16.01.2008; DOCV núm. 5697, de 06.02.2008), la subsecretària: Pilar Amigó Salví.